**Svatko kroči svojom stazom**

Škola. Naizgled nevezana za budućnost, a opet tako važna. Mi ju više doživljavamo kao zatvor, mjesto muke. Svega nam je previše, ništa nam se ne da, a opet bismo da sve bude dobro. Što sam starija i sama shvaćam one govore koje su mi držali. Bilo nastavnici, bilo roditelji ili rodbina. Govorili bi: „Škola će ti trebati, uči!“,Ili kad bi rekli: „Eh, da mi se vratiti u tvoje godine.“ Ja u glavi mislim :„Šta vam je više,dosadni ste.“ Sve što bi mi rekli činilo se dosadno. Još sam u toj „fazi“ gdje pokušavam biti fora i zanemariti obveze. Nekima se događa da ih roditelji odvraćaju od želja, jer su roditelji sebi zacrtali što će im djeca biti u životu te ih sprječavaju od njihova „nauma“. Kod mene je bilo upravo suprotno. Istina da su me ponekad gadili i plašili s nečim, ali bi mi rekli da mogu biti što poželim ako učim.

Kad odrastemo ovisimo sami o sebi. Radimo što želimo i ponašamo se kako želimo. I onda shvatimo da je sve imalo smisla. Bilo nam je lakše u tim godinama, nego ikad prije.

U školi sam odlična,ali sada u ovoj online školi malo po malo popuštam. Pošaljem nakon nekoliko dana zadaću i nadam se da će mi biti oprošteno. Prije sam se sama, ljutila na nastavnike kako nam zadaju previše zadaće i kako su strogi. Sada pošaljem zadaću nakon tjedan dana i oni mi kažu: „Nema veze, u redu je.“ Da su strogi i da me ne vole imala bih po deset jedinica iz svakog predmeta. Pala bih davno. I upravo zbog toga što me i oni i moji roditelji potiču na rad, mogu uspjeti. Mogu biti što god poželim. Mogu otići gdje god mi srce želi, postati doktor, učitelj, mehaničar, ravnatelj. Mogu sama izabrati. Da sam imala loše nastavnike, loše roditelje i lošu obitelj ne bih nigdje dospjela. Ne bih ostvarila nikakav uspjeh i ne bih mogla birati što ću biti. Otišla bih vjerojatno drugim putem, lošijim. Bila bih sama.

Svi moramo naučiti slušati savjete i kritike drugih. Ne bismo se trebali ljutiti. Kao što nam često kažu: „Kritike će vam dati onaj koji vas voli“.

Kada na ulici vidimo neke ljude koji su siromašni, sami, ne možemo ih osuđivati. Istina je da svi idemo svojim putem, ali ponekad ga ne postignemo sami.

**Marija Pinjuh**

**IX.a**